हरेक पंचायत में बांटे जाएंगे 50-50 कंबल
भास्कर न्यूज | गिरिडीह/माल्डा
बढ़तीठंड को देखते हुए ठिठुरते गरीबों को राहत पहुंचाने के लिए जिला प्रशासन ने कंबल वितरण का आदेश जिले के सभी प्रखंडों में अधिकारियों को दे दिया है। जिसके आधार पर प्रखंड विकास पदाधिकारियों ने सभी पंचायतों के पंचायत सचिवों, मुखिया और वार्ड सदस्यों के माध्यम से कंबल वितरण शुरू कर दिया है। इधर बेंगाबाद प्रखंड के सभी पंचायतों को स्थानीय प्रशासन ने प्रति पंचायत 50 कंबल की व्यवस्था करा दी है। जिसके आधार पर प्रत्येक पंचायत के मुखिया और वार्ड सदस्य की उपस्थिति में पंचायत सचिवाें को कंबल वितरण कराने का निर्देश दिया है। मंगलवार को प्रखंड के कर्णपुरा पंचायत में पंचायत सचिव स्टीफन मरांडी की मौजूदगी में मुखिया खातून बीबी ने प्रत्येक वार्ड सदस्यों की मौजूदगी में कंबल वितरण किया। जिसमें प्रत्येक गांव के अत्यंत गरीब असहाय वृद्धों को कंबल वितरण किया गया। इस दौरान विकलांगों को भी कंबल दिया गया। मौके पर पंचायत समिति सदस्य बैजनाथ प्रसाद वर्मा, मुखिया प्रतिनिधि पाचू मियां समेत सभी वार्ड सदस्य माैजूद थे। इधर सोमवार को इसी प्रखंड के भंडारीडीह पंचायत में भी स्थानीय मुखिया ने वार्ड सदस्यों की मौजूदगी में कंबल वितरण किया।
कंबल वितरण में मौजूद मुखिया, पंसस वार्ड सदस्य।
गांवा थाना क्षेत्र के पिहरा पूर्वी पंचायत में मुखिया वार्ड सदस्यों ने दर्जनों गरीबों के बीच कंबल का वितरण मंगलवार को किया। पिहरा पूर्वी के मुखिया सब्दर अली ने कहा कि विभागीय स्तर पर कुल 63 कंबल का आवंटन किया गया। वार्ड सदस्यों से लिस्ट लेकर इसे वितरण कर दिया गया है। उन्होंने कहा कि पंचायत में बहुत गरीब छूट गए हैं। विभाग से और कंबलों की मांग की जाएगी। मौके पर पूर्व मुखिया केशव प्रसाद यादव, पंसस अयूब अंसारी, वार्ड सदस्य रामदास लाल, गुलाम सरबर, इकबाल अहमद, मो कमरूदीन, आएसा प्रवीण, नागेश्वर रविदास, उषा देवी समेत दर्जनों लोग उपस्थित थे।
awa_Deva mai_Deva hin_Deva bho_Deva awa_Deva